જો તમારે પેપ્લમ ટૉપ કૅઝ્યુઅલી પહેરવાં હોય તો પ્લેન સ્કર્ટ સાથે પ્રિન્ટેડ પેપ્લમ ટૉપ પહેરવું. પ્રિન્ટ સિલેક્ટ કરતી વખતે પણ ખૂબ ધ્યાન રાખવું. પેપ્લમ ટૉપ ફ્લોરલ પ્રિન્ટમાં તો સારું લાગે જ છે, પરંતુ જ્યૉમેટ્રિક અને ઍબ્સ્ટ્રૅક્ટ પ્રિન્ટમાં પણ એટલું જ સારું લાગે છે. અથવા તો કૉટન ટ્રાઉઝર કે જેગિંગ્સ સાથે ડબલ લેયરવાળું પેપ્લમ ટૉપ પહેરી શકાય. આલિયાએ જે પેપ્લમ ટૉપ પહેર્યું છે એ ડબલ લેયરવાળું ટૉપ છે અને એ પણ કૉલરવાળું ફ્રન્ટ ઓપનિંગ ટૉપ. તેણે આ ટૉપ વાઇટ ડેનિમ સાથે પહેર્યું છે, જેના લીધે કૅઝ્યુઅલ લુક મેઇન્ટેન થાય છે.